નર્મદા ડેમથી ૩.૫ કિમી હેઠવાસમાં આવેલા સાધુ બેટ ખાતે બનાવાયેલી આ પ્રતિમાને વાતાવરણની વિપરિત અસરથી રક્ષિત કરવા કાંસાનું ક્લેડિંગ કરાયું છે જેના માટેની ડાઇ ચીનની એક કંપની પાસે તૈયાર કરાવાઇ હતી. આની પાછળનું કારણ એ છે કે આટલી વિશાળ ફાઉન્ડ્રી ભારતમાં ઉપલબ્ધ નથી. આ સિવાય ૧.૮૦ લાખ ક્યુબિક મીટર સિમેન્ટ કોન્ક્રીટ, ૧૮,૫૦૦ ટન રિએન્ફોર્સ સ્ટીલ, ૬,૫૦૦ ટન સ્ટ્રક્ચરલ સ્ટીલ, ૧૭૦૦ ટન કાંસાના ઉપયોગથી આ પ્રતિમા બનાવાઇ છે. જ્યારે ક્લેડિંગ માટે ૧,૮૫૦ ટન કાંસાનો ઉપયોગ કરાયો છે.